Néhány dolog, amit a dokurealityk nélkül nem tudtam volna a magyar valóságról - Koczy blogja
2014. július 10. írta: Koczy
Néhány dolog, amit a dokurealityk nélkül nem tudtam volna a magyar valóságról
Tudom, le vagyok maradva a témával, ugyanis már körülbelül másfél éve futnak nálunk is ezek az olcsó költségvetésből, amatőr szereplőkkel készülő, negyvenöt perces sorozatok. De csak most kaptam rá igazán, tudjátok amolyan bűnös élvezetként. Persze nem úgy, hogy a képernyőre guvadva, teljes figyelmemmel nézzem őket, hanem például az esti főzés közben tökéletesek. Néha rá-rápillantok, amíg valami sül, vagy állnia kell egy picit, addig töltök csak relatíve hosszabb időt a bámulásával.
Na, szóval, most, hogy már viszonylag sok részt láttam, úgy érzem, megvilágosodtam. Megvilágosodtam a Magyar Valósággal kapcsolatban, és rá kellett jönnöm, hogy bizony ezek szerint mi egy tökéletes világban élünk, ahol a jó mindig győz, a gonosz pedig megkapja a méltó büntetését.
Nem is csoda, hiszen:
A szegény főszereplőt mindig a sors veri, és a többi ember bántja. Sosem azért kerül bajba, mert esetleg egy élhetetlen idióta, aki még egy kisgyerekkel szemben sem tudná megvédeni a saját érdekeit, ezen felül még a baromságokat halmozza is egymásra.
Minden eseményt narrálni kell, mert a néző olyan hülye, hogy a mozgóképből, és a párbeszédekből nem tudja leszűrni a tartalmat.
Ha konfliktus van, ordítani kell, mint a sakál. Ettől biztosan megérti a másik fél a te álláspontodat is, és konszenzusra fogtok jutni.
A gondban lévő párnak sosincsenek szülei, akik segíteni tudnának. Ha vannak is szülők, azok is csak azért, hogy a sz*rt kavarják.
A gyereket nem szabad elvetetni. Soha! Még akkor sem, ha az anya munkanélküli, az internetről megismert házas drogdílerrel történő egyéjszakás kalandból származó gyerek meg valószínűleg három lábbal, és szellemi fogyatékosan fog a világra jönni.
Ráérsz napokig a férjed/feleséged/ gyereked vagy akár egy random ember után futkározni egy légből kapott pletyka miatt, ahelyett, hogy megkérdeznéd az illetőt a dolog valóságtartalmáról. És ehhez általában van asszisztenciád is, aki nem mondja meg, hogy de hülye vagy.
A magyarok jól élnek. Fenn lehet tartani két szakmunkás fizetésből egy 120 négyzetméteres budai lakást, és egy autót úgy, hogy a gyerekeid közben sítáborba és ruhatervező tanfolyamokra járnak.
A diákmunkabérből pár év alatt össze lehet szedni annyit, hogy egy szórakozóhelyet lehessen nyitni Ibizán.
Apropó munka. Munkát mindenki talál max. két héten belül, még az is, aki 15 éve háztartásbeli és nincs semmilyen végzettsége. Jah igen, és ebből a bérből tudnak aztán egy három szobás lakást bérelni és vígan élni három gyerekkel.
És ne felejtsük el magvalósítani az álmainkat! Legyünk modellek! Ha ez nem jön be, lehetünk még színésznők vagy hostessek is.
A maffiózókat onnan ismerjük meg, hogy kopaszak, napszemüveg van a fejükön, és tapló módon beszélnek. Viszont annak ellenére, hogy a villájukat 0-24-ben két testőr védi, egy „H”-s rendszámú, fekete Toyota szedánnal mászkálnak. Biztos az álcázás miatt.
Egyébként a rendőrök mindenkit csak úgy elvisznek otthonról, csak ezeket a maffiózókat nem.
De a lényeg a Happy End! Mert a konfliktusok mindig megoldódnak, az emberek mindig boldogok lesznek, senki nem kerül az utcára, vagy lesz nehéz sorsú kismama egy anyaotthonban, aki pedig gonosz volt, az megkapja, ami jár neki.
/Végül csendesen megjegyezném, mielőtt a kommentekben bárki is nekem ugrana, hogy igen, tudok róla, hogy ez nem magyar találmány, és valószínűleg rengeteg dolgot átemeltek a német verzióból, anélkül, hogy a magyar viszonyokra igazították volna. Ez egy poénos bejegyzés, tessék úgy kezelni. Köszönöm!/
tv magyar műfaj tévézés gyanú árnyékában családi titkok dokureality
https://koczyblogja.blog.hu/api/trackback/id/tr616496931
ƃáןıʌ ʇʇoʇípɹoɟ 2014.07.11. 08:40:44
És a Dancsó tud róla, hogy az ő képét raktad ki posztképnek? :)
Koczy · http://koczyblogja.blog.hu 2014.07.11. 08:45:28
@ƃáןıʌ ʇʇoʇípɹoɟ: Nem szóltam neki, de remélhetőleg van annyira rugalmas, hogy tolerálja a dolgot. :) Úgy gondoltam, hogy ennél jobban semmi nem tudja illusztrálni a gondolatmenetemet. :D Egyébként nagy rajongója vagyok az Úrnak, követem is a jútbobon. :)
butter-k · http://napimorgas.blog.hu/ 2014.07.11. 08:48:42
@ƃáןıʌ ʇʇoʇípɹoɟ: Főleg, hogy csak azért kattintottam, mert azt hittem van köze a tartalomhoz.
Koczy · http://koczyblogja.blog.hu 2014.07.11. 08:51:35
@butter-k: Sajnálom, hogy elvesztegettél ennyi időt az életedből :(
butter-k · http://napimorgas.blog.hu/ 2014.07.11. 09:04:59
megbocsátok:)
♔bаtyu♔ 2014.07.11. 09:05:31
Elmegyek egy totál szegénynek hitt vidékre és azt látom, hogy minden ház totálisan karbantartva, mint az osztrákoknál, néhol két autó áll a kertben, az embereken is látszik, hogy nem csórók.
Szerintem rengetegen csalnak adót. Más magyarázatot nem tudok erre.
ƃáןıʌ ʇʇoʇípɹoɟ 2014.07.11. 09:11:22
@Koczy: Na majd mondom neki, hogy ne rohanjon azonnal az ombudsmanhoz! :)
gabcigirl 2014.07.11. 09:35:24
:)Én is mindig röhögök ezeken a hülye életképeken, hogy
- Dezső raktáros, Marika meg virágkötő és Rákosfalván élnek egy családi házban. Következő snitt-ben meg mutatnak egy olyan kecót, ami egy egyszerre mérnök-IT-s-jogász felsővezetőnek is 30 év devizahitel a havi nettó millás zsetonja mellett:D
Mojzes Pál (törölt) · http://mpgondolatok.blogspot.hu/ 2014.07.11. 09:44:49
@♔bаtyu♔: És miből csalnak adót észlény?A nemlétező vállalkozásokból?Ingóságok eladása(föld), külföldi munka, munka, spórolás, nyugdíj eredménye amit látsz, meg, hogy nem a nyaralás fő prioritás hanem a családi ház fenntartása.Persze minden faluban, kisvárosban ki lehet szúrni az uzsorás cigány(ok) házát meg a menő nagygazdá(k)ét, a "tisztességes" vállalkozókét, akié a helyi bolt meg a trafik, állatorvosok, orvosok , polgármester, jegyző...itt keresd az adóforintokat, a többiek max alkalmazkodnak a túlélésért.
Parasztlengő az imperialistáknak 2014.07.11. 09:49:29
@Mojzes Pál: A föld az nálatok ingóság?
Mondjuk akkor mindent értek.
Mojzes Pál (törölt) · http://mpgondolatok.blogspot.hu/ 2014.07.11. 09:51:01
@Kón Bandit: nem zárójelbe akartam, hanem vesszővel, amúgy szopd le magad nyugodtan.
barkaba 2014.07.11. 10:11:54
@Mojzes Pál: Milyen ki kulturált. Csak nem ballibsinek tetszik lenni?:))
titan 2014.07.11. 11:02:03
B****g, ti komolyan még ebbe is bele tudtok trollkodni a klasszikus sötét módon?
Mojzes Pál (törölt) · http://mpgondolatok.blogspot.hu/ 2014.07.11. 11:17:41
@barkaba: Persze, a világ fekete meg fehér, de inkább sötét mint te, ne félj nem vagy egyedül :)!A "ballibsik" is a barátaid, csak észre sem veszed.
monddazigazatmar 2014.07.11. 11:35:32
@Mojzes Pál: Tudod, egyes helyeken azt is adócsalásnak híják, ha minimálbérre vagy bejelentve, és többet kapsz. Vagy dolgozol feketén, és ez után semmit nem fizetsz.
És az ilyen helyeken alakul ki az az érdekes felállás, hogy statisztikailag 4 millió ember áll az éhhalál szélén, gyakorlatilag meg mindenki faszán éldegél.
Ez a poszt melyik sorozatokról szól? Hol mennek amatőr sorozatok?
Koczy · http://koczyblogja.blog.hu 2014.07.11. 11:51:15
@monddazigazatmar: Ilyen pl a TV2-es Családi titkok, de az RTL klub is gyártott hasonlókat.
Egyébként a félreértés elkerülése végett; ezek nem amatőr sorozatok, hanem úgynevezett dokurealityk. Ezeket profi stábbal forgatják le pár nap alatt, csak amatőr szereplőkkel. Elmondják nekik a szituációk, és nekik úgy kell előadniuk, mintha spontán lenne.
A TV2 facebookján így írtak róla: "A hazai televíziózás új műfaja a dokureality, melynek lényege, hogy amatőr szereplőkkel forgatják és megtörtént eseményeken alapuló sztorikat mutat be. A valóságshow és a telenovella elemit ötvözi.Nagy Gergely Milán, az Epizód Magazin főszerkesztő szerint nagyon fontos bennük az érzelem - a szerelem és az ármány elmaradhatatlan - illetve az, hogy mégis olyan legyen, mintha a saját életét látná a néző...."
A fenti posztban pedig látszik, hogy mennyire sikerül modellezni a valósághoz. :)
doggfather · http://dogg-n-roll.blog.hu/ 2014.07.11. 12:55:37
"Minden eseményt narrálni kell,"
Vazz és ezt megtanulták a kolléganőim, és ketten is hang-alámondják a saját életüket, de napi 8 órában.
"megyek cigizni" "megyek enni" "megyek haza csak előtte még pisilek" És ezek nap nap után elhangzanak. Minek vazz???
Mérnork 2014.07.11. 12:59:33
Nem mondom, hogy nem láttam már valamelyikből részeket, de nagyon hamar eljutottam oda, hogy visítva kapcsolok másik csatornára, ha véletlen belebotlok.
Mondjuk a TV2-RTLklub vonalat igyekszem amennyire csak lehet kerülni, sajnos az asszony meg a nagylány rá van néha kattanva a "tehetségkutató" szarjaikra, de legalább olyankor nyugodtan gépezhetek. ;-)
Emmanuel Goldstein 2014.07.11. 13:57:44
hámonnyuk, ezek a sorozatok azér vannak mer szórakoztatók, és közbe el lehet sütni egy pár körömgomba és papírzsepi reklámot...
nem hiszem, h legalább ekkora nézetsége lenne a lakótelepi minimálbérre bejelentett, de akár száztizet is hazahordó vízszerelő béla és az önkormányzati öregekotthonában fullosan bejelentve ugyanennyit kereső évike mindennapjainak történetére, lévén azt mindenki ismeri :)
never again 2014.07.11. 14:04:21
@butter-k: Nos, én is. Én vétkem :)
mildi 2014.07.11. 14:24:00
@Mérnork: dettó. nappaliból menekvés van, inkább nem eszek.
szörnyűek, mintha a hajamat cibálnák.
a sztorik baromságain még csak túl tudnám tenni magam, egyszerűen nem figyelek oda. debazzeg, ahogyan beszélnek az valami szörnyen irritáló. mint hamis éneket hallgatni. :( és hát hallom, a fülemet nem tudom kikapcsolni.
diszkriminans (törölt) 2014.07.11. 14:54:42
Valaki linkelne ilyeneket, vagy hogy konkrétan milyen kulcsszóval keressek rá, mert én még nem találkoztam a műfajjal?
♔bаtyu♔ 2014.07.11. 17:08:59
@Mojzes Pál: Magadat cáfolod te ostoba.
polyvinyl · http://beszelomajom.blog.hu 2014.07.11. 19:02:50
"Elmegyek egy totál szegénynek hitt vidékre és azt látom, hogy minden ház totálisan karbantartva, mint az osztrákoknál, "
Tegnap volt valamelyik híradón egy viharkáros riportban, két otthonkás nénit szólaltattak meg.
Mindkét néninek tip-top, frissen felújított volt az otthona, az egyiknek még a fedett teraszt is mutatták, az oda telepített tévével.
Ellenben mindkét néninek olyan elhanyagolt volt a fogsora, hogy egy átlag pesti hajléktalan jelenthetne nekik.
Vidéken néhol egészen furcsák a prioritások.
g_noone_1568 2014.07.11. 20:15:20
te őspesti idióta. mert a "vidékiek". el sem tudod képzelni, hogy vannak akik egy életen át DOLGOZNAK, nem kárognak, másra mutogatnak. miért mit hittél a "te vidékeden" még mindig tyúkok szaladgálnak a poros kis főúton.
A nép fia 2014.07.11. 20:39:34
@greeeny: Nem, nem tudja. Sokaknak, emberek ezreinek, százezreinek elképzelése sincs arról, hogy milyen a magyar vidék, a falvak vagy a kisvárosok.
Pár éve egy pesti barátom ellátogatott hozzám "falura". 25 éves volt akkor és mindenre rácsodálkozott.... azt mondta, ő még soha az életben nem járt Budapesten kívül, és fogalma sem volt, hogy hogyan néz ki egy falu.
Sandor Akarki 2014.07.11. 22:17:02
@mildi: Ugyanaz ahogy a Szomszédokban meg az Életképekben beszéltek. Mindenki ugyanúgy. Tegnap láttam anyámnál 15 percet egy ilyenből... soha többé nem nézek tévét!
mildi 2014.07.12. 11:01:29
@Sandor Akarki: pont nem. azok profi színészek. a szöveg hülyeségeiről, a rendezés sterilségéről nem ők tehetnek. de a hanghordozásuk, játékuk rendben van.
az amatőrök erőlködése viszont szörnyen irritáló, és kimászik a tévéből, bele a hallójáratomba.